লিন্ডসে ক্লাইন
লিন্ডসে ফ্রান্সিস ক্লাইন (ইংরেজি: Lindsay Kline; জন্ম: ২৯ সেপ্টেম্বর, ১৯৩৪ - মৃত্যু: ২ অক্টোবর, ২০১৫) ভিক্টোরিয়ার ক্যাম্বারওয়েল এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬২ সময়কালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন তিনি। দলে তিনি মূলতঃ বামহাতি স্পিনার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেন লিন্ডসে ক্লাইন। ১৯৪৯ থেকে ১৯৫০ সাল পর্যন্ত ক্যাম্বারওয়েল হাই স্কুলে অধ্যয়ন করেন তিনি।